Alphonsus Weische
Alphonsus Weische sive Alfonsus Weische (natus Alfons Weische Menedinnae die 17 mensis Ianuarii anno 1932, mortuus Monasterii Guestphalorum die 1 Iunii 2023) fuit professor philologiae emeritus. Postquam philosophiam, theologiam, philologiam didicit, anno 1960 Monasterii Guestphalorum? de Ciceronis philosophia disseruit. Professor factus ex anno 1970 praecipue vim verborum Latinorum perscrutabatur. Latinitatem vivam cum vehementer coleret, fuit inter eos, qui Latinitati Vivae Provehendae Associationem anno 1987 condiderunt. Iussus ab Ordine Philosophorum Universitatis Monasteriensis Latina diplomata per tria decennia conscripsit, cum homines de litteris bene meriti titulo 'Doctoris honoris causa' ornabantur. Inter eos erant Ioannes Claudius Juncker, Wolfgangus Thierse, et Geert Mak. Etiam composuit multa carmina Latina variis metris utens, quibus laudavit vitam, animum, mores complurium hominum, qui in studiis classicis excellunt. Praeterea Latine egit de diversis rebus opusculis publice factis.